**Dôvodová správa**

**A. Všeobecná časť**

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 152/2024 Z. z., ktorým sa vykonáva zákon č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov sa predkladá ako iniciatívny návrh.

Návrhom sa zosúlaďuje terminológia § 1 ods. 1 nariadenia vlády Slovenskej republiky
č. 152/2024 Z. z. v nadväznosti na spresnenie terminológie v § 3 ods. 4 písm. b) zákona
č. 142/2024 Z. z., ku ktorej došlo zákonom zo dňa 4. decembra 2024, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 525).

Návrh je v súlade s Ústavou Slovenskej republiky, s ústavnými zákonmi a nálezmi ústavného súdu, s inými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná a s právom Európskej únie.

Návrh sa predkladá v súlade s čl. 1 ods. 1, čl. 2 ods. 2 a čl. 120 ods. 1 Ústavy Slovenskej republiky a v súlade s § 29 písm. a) zákona č. 142/2024 Z. z. a § 27 ods. 1 zákona č. 400/2015 Z. z. v znení neskorších predpisov.

Predložený návrh nemá žiaden z posudzovaných vplyvov.

Návrh nie je predmetom vnútrokomunitárneho pripomienkového konania.

Návrh sa predkladá podľa čl. 16 Legislatívnych pravidiel vlády Slovenskej republiky, keďže príslušný novelizačný bod novely zákona, na ktorú návrh nariadenia vlády reaguje, nadobúdajú účinnosť dňom vyhlásenia a je potrebné zosúladiť znenie nariadenia vlády Slovenskej republiky č. 152/2024 Z. z. so zákonom č. 142/2024 Z. z. v znení uvedenej novely.

**B. Osobitná časť**

**K čl. I**

Návrhom sa zosúlaďuje terminológia § 1 ods. 1 nariadenia vlády Slovenskej republiky č. 152/2024 Z. z. v nadväznosti na spresnenie terminológie v § 3 ods. 4 písm. b) zákona
č. 142/2024 Z. z. ku ktorej došlo zákonom zo dňa 4. decembra 2024, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony (tlač 525).

**K čl. II**

Účinnosť sa navrhuje dňom vyhlásenia, keďže návrhom sa reaguje na zákon zo dňa
4. decembra 2024, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony (tlač 525), ktorého predmetný novelizačný bod nadobúda účinnosť dňom vyhlásenie a je potrebné zabezpečiť čo najskoršie zosúladenie novelizovaného nariadenia vlády so s ním vykonávaným zákonom.